
1. Kort elevrettet beskrivelse

Matematik skal du bruge i en erhvervsfaglig sammenhæng. Dvs det matematik du bliver undervist i skal du også kunne bruge til erhvervsfaglige opgaver i din valgte uddannelse. 

2. Fagets mål

a. Formelle mål

Formålet med faget er, at eleverne bliver i stand til at anvende matematisk modellering til løsning eller analyse af praktiske opgaver og til at kommunikere derom. Hvor faget indgår som obligatorisk del af en erhvervsuddannelse, bidrager det til elevernes erhvervsfaglige kvalificering, således at de bliver i stand til at foretage beregninger inden for det relevante erhvervsområde.
Den overordnede hensigt med faget er at udvikle elevens matematiske kompetencer ved arbejde med det faglige stof. Det faglige stof fastsætter, hvilke matematiske emner og hvilken sværhedsgrad af stoffet eleven forventes at kunne bringe i anvendelse. Det fastsættes forud for undervisningen, hvordan kernestof og mål kombineres, så denne læring understøttes bedst muligt.


b. Læringsmål

Matematisk modellering er det centrale mål, som de øvrige mål relaterer sig til. Skolen beskriver valg af erhvervsfagligt emne, supplerende stof samt sammenhængen mellem målene og stoffet i den lokale undervisningsplan.

1. Foretage matematisk modellering til løsning af enkle og sammenhængende praktiske opgaver fra erhverv, hverdag eller samfund, herunder (modelleringskompetence),
2. genkende enkle og sammenhængende matematiske opgaver i praktiske situationer (tankegangs- og repræsentationskompetence),
3. anvende tal og symboler, der repræsenterer kendte forhold, samt anvende og omforme enkle formeludtryk (symbolkompetence),
4. forklare anvendte matematiske løsningsmetoder og gøre rede for den dertil anvendte matematik (kommunikationskompetence) og
5. anvende relevante hjælpemidler (hjælpemiddelkompetence).

Tal- og symbolbehandling (obligatorisk)
1. Almindelige regneoperationer med tal- og formeludtryk
2. Procentregning
3. Rentesregning
4. Forholdsregning.
5. Løsning af ligninger af første grad
6. Anvendelse af regnetekniske hjælpemidler



Erhvervsfagligt emne (obligatorisk)
Det valgte emne skal omfatte erhvervsfaglige beregninger.
Der kan arbejdes med to eller flere mindre erhvervsfaglige emner i stedet for et større. For elever, der gennemfører faget som valgfri aktivitet, kan der vælges emner fra hverdag eller samfund i stedet for et erhvervsfagligt emne.

Geometri (supplerende stof)
1. Enkle og sammensatte plangeometriske figurer
2. Rumlige figurer
3. Masse og massefylde
4. Målestoksforhold
5. Pythagoras’ læresætning
6. Trigonometri i retvinklede trekanter 

Funktioner og grafer (supplerende stof)
1. Funktionsbegrebet, herunder funktionsbegrebet som model til at beskrive sammenhænge og forandringer
2. Lineære funktioner
3. Omvendt proportionalitet med dertil hørende funktioner og grafisk beskrivelse
4. Løsning af to ligninger med to ubekendte

3. Arbejdsformer og studietid

Der er individuelle arbejde, gruppearbejde og tavleundervisning.
2 ugers matematikundervisning, svarende til 69,33 lektioner, eksklusiv eksamenstid. 
Der kan påregnes hjemmearbejde. På skolen forefindes lektiecafe 1 gang om ugen. 

4. Materialer og opgaver

Der bliver brugt, bøger, kompendier og supplerende materiale, og tilhørende erhvervsfaglige opgaver. 


5. Eksamensgrundlag

Det er et krav at der udarbejdes 3 skriftlige dokumentationsopgaver, som skal godkendes af underviseren inden eksamen. 

6. Bedømmelseskriterier

Bedømmelsen er en vurdering af, i hvilket omfang elevens præstation lever op til de faglige mål, som de er angivet i pkt. 2. I denne vurdering lægges der vægt på, om eleven:
1. Kan anvende matematisk modellering til løsning af foreliggende opgaver, herunder:
a. Kan genkende matematikken, hvor den forekommer i praktiske situationer,
b. kan vælge korrekt matematisk model til løsning af praktiske opgaver,
c. kan foretage enkle beregninger korrekt,
d. kan håndtere tal samt symboler, der repræsenterer kendte forhold,
e. kan anvende enkle formler til simpel beregning af ukendte størrelser,
f. har kendskab til matematiske metoder og kan anvende dem korrekt og
g. kan anvende hjælpemidler korrekt.
2. kan dokumentere beregninger og opgaveløsninger, herunder:
a. Kan forklare matematiske beregninger og følgeslutninger,
b. kan dokumentere beregninger skriftligt og
c. kan forklare de matematiske emner og give eksempler på deres anvendelse.

Der afgives en standpunktskarakter. Eleven skal kende sin standpunktskarakter inden eksamen.







7. Eksamen

Eksamen afholdes kun hvis det bliver udtrukket. 
Den afsluttende prøve varer to timer.
Prøven tager udgangspunkt i et prøveoplæg udarbejdet af læreren. Prøveoplægget indeholder både lukkede og åbne spørgsmål. Spørgsmålene har udgangspunkt i en praktisk situation og kan referere til elevernes dokumentation. Spørgsmålene giver eleven mulighed for at demonstrere opnåelse af de matematiske kompetencer, som beskrevet i fagets mål med fokus på matematisk modellering. Spørgsmålene dækker bredt inden for matematiske emner fra kernestoffet og det supplerende stof, som er behandlet i undervisningen.
Eleven arbejder i prøvetiden med det udleverede prøveoplæg. Eleverne kan arbejde individuelt eller parvis. Skolen beslutter, om eleverne kan vælge at arbejde parvis.
Skolen fastsætter, hvilke digitale hjælpemidler eleven har adgang til under prøven.
Prøveoplæg samt en oversigt over, hvad der er arbejdet med i undervisningen, sendes til censor forud for prøvens afholdelse.
Op til fire elever aflægger prøve samtidig.
Eksaminationen af den enkelte elev varer ca. 30. minutter, inklusiv votering Eksaminationen foregår ved, at lærer og censor taler med den enkelte elev om dennes arbejde med matematikken. Eksaminators og censors samtale med den enkelte elev fordeles over prøvetiden. Under eksaminationen gør eleven rede for de beregninger, der er foretaget. Eleven kan henvise til eller inddrage eksempler fra de medbragte dokumentationer. Eksaminator og censor kan stille uddybende spørgsmål.
Eleven medbringer sin dokumentation samt evt. andre noter og formelsamling.

Efter endt eksamen, afgives eksamenskarakter. 

